KUVATTU KORONAVIRUSPANDEMIAN AIKANA
NEW YORKIN OSAVALTION VANKEINHOITOLAITOS
VAATI VANKEJA KÄYTTÄMÄÄN MASKEJA HAASTATTELUJEN AIKANA
30. TAMMIKUUTA 2009 TAKSIKUSKI TIMOTHY GORDON
MURHATTIIN ASEELLISEN RYÖSTÖN YHTEYDESSÄ SYRACUSESSA, NEW YORKISSA
CHUCKY PHILLIPS MYÖNSI SYYLLISYYTENSÄ AMPUMISEEN
JA SAI 20 VUODEN MINIMITUOMION
Otin vastuun.
Sanani ja tekoni eivät tuo häntä takaisin.
Minä mokasin.
Minun piti miehistyä ja ottaa vastuu teoistani.
EDUARDO TRINIDAD TUOMITTIIN MYÖS MURHASTA,
VAIKKA HÄN EI AMPUNUT LAUKAUSTAKAAN
Olen ollut vankilassa jo yli 10 vuotta.
Se on väärin. Ihan sekopäistä.
TRINIDAD SAI VÄHINTÄÄN 40 VUODEN VANKEUSTUOMION
SE ON KAKSI KERTAA AMPUJAN TUOMIOTA PITEMPI
Minäkin olin uhri.
En voi asialle mitään.
En voinut puolustautua enkä sanoa mitään.
TÄMÄ ON VANKIEN #10B1436 JA #10B1437 TARINA
NETFLIX-SARJA
ARPA ON HEITETTY
TAKSIKUSKIA AMMUTTIIN PÄÄHÄN POLIISIN MUKAAN ENNEN KOLARIA
Mitä tutkimuksiin tulee, kyse oli niin sanotusta parvesta.
Kolmen syytetyn tarinat muuttuivat jatkuvasti.
He väittivät ensin, etteivät tienneet tapauksesta -
eivätkä taksikyydistä.
Kolme miestä oli allergisia totuudelle.
PHILLIPS, TRINIDAD JA DEJESUS OLIVAT KAIKKI MATKUSTAJINA
TIMOTHY GORDONIN TAKSISSA MURHAN AIKAAN
SULLIVANIN VANKILA
Olen Chucky Phillips. Sain 20 vuodesta elinkautiseen toisen asteen murhasta.
Synnyin New Yorkin Syracusessa.
Kasvoin urheillen. Olin high schoolissa urheilijatyyppi.
Olin aina joukkueen kapteeni lajista riippumatta.
Halusin pelata NFL:ssä tai MLB:ssä.
Unelmani oli tulla ammattiurheilijaksi.
Jouduin hankaluuksiin vasta high schoolissa.
Ensimmäisenä vuonna -
päädyin väärään seuraan.
Olin koulun jälkeen kaduilla.
Jahtasin tyttöjä. Myin yhteen aikaan huumeita.
Se oli teinipoikien juttuja.
Tapasin Eduardon -
noin vuonna 2007.
Hän tapaili siskoani. Meistä tuli ystävät.
No niin.
Olen Eduardo Trinidad.
Minut tuomittiin murhasta 40 vuodesta elinkautiseen asti.
Synnyin ja kasvoin Puerto Ricossa.
Vartuin sijaiskodissa äitini kuoltua.
Isä ei ollut ikinä kanssani.
Olin tosi hiljainen.
Olin arka.
Mutta -
en ollut paha ihminen.
KAUPPA
15-VUOTIAANA TRINIDAD MUUTTI UTICAAN, NEW YORKIIN
Tulin USA:han paremman elämän toivossa.
JUMALA RAKASTAA SINUA
Olin rakennustöissä ja mekaanikkona.
Osasin putki- ja sähkötyöt.
Minua sanottiin pikku MacGyveriksi. Tein vähän kaikenlaista.
MURHAILTANA
TRINIDADIN ENTINEN TYTTÖYSTÄVÄ OLI SYRACUSESSA SYNNYTTÄMÄSSÄ
Olin siellä, koska poikani piti syntyä.
Pääsin Syracuseen -
noin kello 23, melkein puoliyön aikaan.
Sairaalaan ei päässyt vierailemaan.
Menin Chuckyn kanssa bileisiin.
Siellä tapasin -
toisen tyypin, DeJesusin.
DENNY DEJESUS KIELTÄYTYI OSALLISTUMASTA DOKUMENTTIIN
Bileissä oli noin 10 - 12 ihmistä, ei sen enempää.
Halusin nauttia, koska olin iloinen.
Poikani oli syntymäisillään,
ja halusin juhlia sitä.
Joimme paljon erilaisia viinoja -
ja kaljaa. Otimme erilaisia pillereitä,
kuten ekstaasia ja Xanaxia. Siellä oli marihuanaa.
Olimme aika sekaisin.
Yhdellä tyypillä oli ase.
Tiedätkö?
Se kiersi bileissä. Pojat halusivat pidellä sitä.
Kaikki halusivat koskea siihen.
En tiedä, kuka toi aseen.
Minä koskin siihen.
Menin ulos ja yritin käyttää sitä, mutta se ei toiminut.
En tiedä, kuka sai sen.
Asunnon omistaja suuttui ja heitti kaikki ulos.
KELLO 3 AAMULLA TRINIDAD, PHILLIPS JA DEJESUS SOITTIVAT TAKSIN
MENNÄKSEEN PHILLIPSIN KOTIIN
Istuin matkustajan paikan takana.
DeJesus oli keskellä ja Chucky Phillips kuskin takana.
Kukaan ei puhunut.
Vain minä puhuin. Olin puhelimessa -
lapseni äidin kanssa, joka oli sairaalassa.
Kaupunkiin tultuamme joku sanoi: "Oikealle tästä."
Käännyimme pois päätieltä.
Se ei ollut kotikatuni.
Luulin, että karkaisimme, koska emme olleet kadullani.
Ajattelin, ettemme maksaisi vaan karkaisimme.
Nuoret tekevät sellaisia tyhmyyksiä.
Kuulin auton hidastavan.
En tiennyt, että ase oli taksissa.
Denny tarttui aseeseen ja osoitti sillä kuskia.
Luulin hänen ryöstävän tämän.
Kuski tarttui aseeseen, ja he kamppailivat.
En tiedä, miksi tartuin siihen, mutta otin sen häneltä.
Sitten minä ammuin hänet.
TIMOTHY GORDONIA AMMUTTIIN PÄÄHÄN
Avasin ovea, kun kuulin pamauksen.
Ryntäsin ulos autosta ja juoksin talojen väliin.
Palasin katsomaan, missä pojat olivat.
En nähnyt taksikuskia.
Auto ei ollut enää siellä.
Luulin, että kaikki oli hyvin, ja palasin taloon.
Nousin ylös kukkulaa taloon. He olivat jo siellä.
Meidät pidätettiin aamulla.
Meidät pidätettiin ja vietiin vankilaan.
NEW YORKIN OSAVALTIO EI USKONUT
PHILLIPSIN EIKÄ TRINIDADIN SELITYSTÄ TAPAHTUMISTA
EI PYSÄKÖINTIÄ
Olen Ted Kiefer.
Olin yksi Timothy Gordonin murhan tutkijoista.
Uskon, että tilanne muuttui maksamatta jättämisestä -
ryöstöksi ja siitä murhaksi.
VAMMOISTAAN HUOLIMATTA
TIMOTHY GORDON KYKENI AJAMAAN POIS AMPUMAPAIKALTA
Ammutuksi tultuaan -
herra Gordon ajoi noin puolitoista kilometriä.
Hän oli varmaan pahassa shokissa -
päävammansa vuoksi,
koska häntä ammuttiin läheltä.
Puutuimme tilanteeseen paikassa, jonne hän päätyi.
Se oli auto-onnettomuuspaikka.
Herra Gordon ajoi tännepäin meitä kohti.
Päästyään risteykseen hän ei pysähtynyt stop-merkin kohdalla -
eikä kääntynyt.
Hän ajoi kovaa vauhtia kadun poikki,
päätyi tuolle pihatielle ja törmäsi pysäköityyn autoon.
Se oli kamala kolari.
Se oli järjettömän rikoksen tulosta.
TIMOTHY GORDON KUOLI SEURAAVANA PÄIVÄNÄ SAIRAALASSA
HÄN OLI 29-VUOTIAS
Timmy Gordon yritti ansaita elantonsa.
Se kyyti oli korkeintaan 20 dollarin arvoinen.
Se on todella järjetöntä.
Kyyti kotiin tosi kylmänä yönä -
maksoi töitä tekevälle miehelle,
joka ei nukkunut muiden tavoin, hänen henkensä.
Alle 20 taalan vuoksi.
Se herättää paljon tunteita.
TUTKIJAT SAIVAT TIEDOT GORDONIN VIIMEISESTÄ KYYDISTÄ TAKSIYHTIÖSTÄ
KIRJASTO
PHILLIPS, TRINIDAD JA DEJESUS TUNNISTETTIIN
JA TUOTIIN KUULUSTELTAVIKSI
Kun näin syytetyt ensimmäisen kerran,
ajattelin, että he olivat pikkupoikia.
Enintään nuoria miehiä.
En voinut uskoa sitä.
POLIISI TUTKI PHILLIPSIN KODIN,
JOKA OLI TÄYNNÄ JENGIGRAFFITIA
Herra Trinidad oli jengiväkivaltayksikön tuttu.
Hänestä oli tiedosto.
Hänen lempinimensä oli Ba La.
Trinidad kertoi, että hän ja Chucky Phillips -
olivat Latin Kings -katujengin jäseniä.
ETSINNÄN AIKANA POLIISIT LÖYSIVÄT MURHA-ASEEN PHILLIPSIN VAATTEIDEN SEASTA
DEJESUS KERTOI POLIISILLE TRINIDADIN ANTANEEN ASEEN PHILLIPSILLE,
JOKA AMPUI TIMOTHY GORDONIN
PHILLIPS JA TRINIDAD SYYTTIVÄT DEJESUSIA
Eduardo Trinidad syytti Denny DeJesusia.
Chucky Phillips teki samoin.
Kaksi ihmistä syytti kaikesta Denny DeJesusia.
Meitä tutkijoita järkytti,
että kolmesta niin sanotusta ystävästä -
kaksi oli halukkaita heittämään kolmannen rekan alle teosta,
jota tämä ei tehnyt.
Olin sitten poliisi tai en, se on aika kamalaa.
He olivat valmiita tuhoamaan toisen elämän.
VAIKKA HÄN KIELSI OSALLISUUTENSA AMPUMISEEN,
TRINIDAD MYÖNSI YRITTÄNEENSÄ RYÖSTÄÄ TIMOTHY GORDONIN
Trinidadin mukaan hän aikoi vain karata maksamatta,
mutta jossain vaiheessa karattuaan -
Chucky käski hänen -
palata takaisin.
Hän olisi voinut jatkaa. Hän häipyi taksista.
Hän ei jatkanut juoksemista.
Hän kääntyi, palasi taksiin ja kertomansa mukaan -
aikoi auttaa tutkimaan kuskin taskut.
Mutta taksikuski ja tapahtumapaikka olivat liian verisiä.
Trinidadin väitteet siitä, että hän oli vain tarkkailija,
olivat vääriä.
RIKOSTEKNINEN ANALYYSI HAVAITSI TIMOTHY GORDONIN VERTA
TRINIDADIN VAATTEISSA
LABORATORIOANALYYSIRAPORTTI RIKOSTEKNINEN BIOLOGIA / DNA
NAHKATAKKI
Timothy Gordon on DNA-profiilien lähde.
Niitä löytyi takissa olleesta tahrasta.
POLIISIN TUTKIMUKSEN JÄLKEEN
CHUCKY PHILLIPSIÄ SYYTETTIIN TIMOTHY GORDONIN MURHASTA
EDUARDO TRINIDADIA SYYTETTIIN TÖRKEÄSTÄ MURHASTA
Klassinen esimerkki törkeästä murhasta on pankkiryöstö.
Sanotaan, että useat henkilöt ryöstävät pankin.
Yksi jää ulos vahtimaan ympäristöä.
PIIRISYYTTÄJÄ
Muut menevät sisälle.
Joku laukaisee aseen, ja viaton vartija kuolee.
Kaikki kolme olisivat vastuussa, koska he aikoivat ryöstää pankin.
Sen turvin kaikki osallistujat joutuvat vastuuseen -
ihmisen kuolemasta törkeän rikoksen yhteydessä.
Olen Kerry Buske. Olin yksi apulaissyyttäjistä -
New Yorkin osavaltion -
ja Chucky Phillipsin, Denny DeJesusin ja Eduardo Trinidadin tapauksessa.
NEW YORKIN OSAVALTIO TARJOSI SOPIMUKSIA
PHILLIPSILLE JA TRINIDADILLE, JOS HE MYÖNTÄISIVÄT SYYLLISYYTENSÄ
Tuomiosopimukset auttavat ratkaisemaan tapauksia.
Syyttäjän näkökulmasta -
uhria, tämän perhettä ja todistajia ei tarvita joka tapauksessa.
He säästävät resursseja.
Syyllisyyden myöntämisen ansiosta -
syyttäjä tarjoaa usein pienempää tuomiota tai syytettä.
PHILLIPS NEUVOTTELI TUOMIOSOPIMUKSEN PÄIVIÄ ENNEN OIKEUDENKÄYNTIÄ
Chucky Phillips pyysi anteeksi.
Hän osoitti katumusta kamalasta teostaan.
Se sopii hänen tuomioonsa, joka on 20 vuodesta elinkautiseen.
ESINE 7 NAHKATAKKI
HUOLIMATTA TODISTEISTA HÄNTÄ VASTAAN TRINIDAD KIELTÄYTYI TUOMIOSOPIMUKSESTA
Yllätyin, kun Eduardo ei halunnut neuvotella.
Ehkä hän ei pitänyt tarjouksestamme,
mutta hän ei tehnyt vastatarjousta.
Vielä oikeudenkäynnin ensimmäisenä aamuna mennessäni juryn valintaan -
luulin hänen neuvottelevan, koska uhrin verta oli hänen takillaan -
ja koska hän oli tutkinut kuskin taskut.
Hän tiesi mahdollisista seurauksista,
jos jury tuomitsisi hänet.
Hän ei hyväksynyt tuomiosopimusta -
vaan meni oikeuteen. Hänellä on se oikeus.
Syyttäjän pitää todistaa syyllisyys ilman epäilystä.
Se oli meidän tehtävämme, ja teimme sen.
Hänet tuomittiin kaikista kolmesta syytteestä kunnanoikeudessa.
Vetosin syyttömyyteeni enkä tehnyt sopimusta,
koska en halunnut antaa heidän -
pakottaa minua kutsumaan itseäni syylliseksi teosta, jota en tehnyt.
Emme tehneet sitä yhdessä.
Kukaan ei syyttänyt minua ampumisesta.
Ei kukaan.
En yllättynyt, kun minut todettiin syylliseksi.
Aluksi en uskonut sitä.
Minusta ei tuntunut siltä.
Olen menettänyt jo vuosikymmenen aikaa lasteni kanssa.
He ovat jo aikuisia.
Menetin sen kaiken.
Se on aika hullua.
Säälin kovasti Timothy Gordonin perhettä ja ystäviä.
Koko tuolla tallenteella -
ei mainittu miehen henkeä, joka viattomasti…
Viattoman miehen henkeä, joka vietiin häneltä raa'asti.
Hän ei pidä törkeän murhan käsitteestä -
eikä siitä, että joutui vastuuseen, vaikkei ollut ampuja.
Hän on vihainen laille, jonka pohjalta häntä syytettiin.
Hän mainitsi lapsensa.
Timothy Gordon ei koskaan saa lapsia -
eikä voi soittaa heille kotiin.
Kyse on mielestäni -
samasta Ba Lasta, joka nousi seisomaan tuomiolla -
juryn todettua hänet syylliseksi -
ja sanoi: "Tämä on epäoikeudenmukaista. Taistelen loppuun asti." Hän tekee niin.
Hän hylkää kaikki todisteet, joita oikeudessa esitettiin,
eikä välitä kuolleen miehen elämästä.
Yritän vieläkin selvittää -
syytä.
En tiedä vastausta.
En ollut oikeassa mielentilassa.
Sitä on vaikeaa selittää,
koska kyse oli alkoholin ja pillerien sekoituksesta.
Se oli elämäni pahin virhe. Ajattelen sitä joka päivä.
Vein toisen hengen ja pilasin elämäni.
Ase oli Trinidadin. Hän toi sen Uticasta.
Se oli hänen elämäntyylinsä.
En tiedä, oliko se suojelua varten vai vain osa hänen elämäntyyliään.
Otin vastuun.
Tein osani ja myönsin syyllisyyteni. Ihmiset eivät yleensä tee niin.
Minusta se oli oikein.
Säälin muita mukana olleita, kuten kuollutta -
ja muita syytettyjä.
Trinidadin tuomio 40 vuodesta elinkautiseen oli uskomaton.
Siinä ei ole järkeä,
koska minä myönsin syyllisyyteni, hän meni oikeuteen -
ja sai isomman tuomion samasta rikoksesta.
Uskon, että tein oikein suostuessani tuomiosopimukseen,
koska olisin myös saanut 40 vuodesta elinkautiseen.
ASIANAJAJA CHRISTINE COOK EDUSTI DENNY DEJESUSIA,
TAPAUKSEN KOLMATTA OSAPUOLTA
DEJESUS MYÖNSI KÄSITELLEENSÄ ASETTA JUHLISSA
HÄN SAI TUOMIOSOPIMUKSEN ANSIOSTA 13 VUOTTA VANKEUTTA
Denny on aina sanonut,
ettei hän tiennyt ampumisesta etukäteen.
Hän ei tiennyt, että he aikoivat käyttää asetta,
jolla oli leikitty juhlissa.
DEJESUS PÄÄSI EHDONALAISEEN VUONNA 2021 YLI VUOSIKYMMENEN VANKEUDEN JÄLKEEN
Uskon, että Denny DeJesus maksoi -
Chucky Phillipsin ja Eduardo Trinidadin teosta.
Mutta se, että Eduardo Trinidadin tuomio oli 40 vuodesta elinkautiseen -
ja ampujan 20 vuodesta elinkautiseen -
on yksi oikeusjärjestelmän suurista epäoikeudenmukaisuuksista.
En tarkoita, että Trinidad on syytön,
mutta hänen tuomionsa on suhteettoman suuri.
Vaikka hän oli syyllinen, se ei oikeuta -
kaksinkertaista tuomiota.
Ihmisiä rangaistaan siitä, että he käyttävät oikeuttaan oikeudenkäyntiin.
Minulla on vahva oikeudenmukaisuuden taju,
ja tuomiosopimukset tuntuvat minusta väärältä.
Jokaisella USA:ssa rikoksesta syytetyllä -
on oikeus oikeudenkäyntiin, jossa on valamiehistö.
RIKOSOIKEUSTALO
Jos heidät suostutellaan myöntämään syyllisyytensä -
sen turvin, että syylliseksi toteaminen oikeudessa -
tuottaa heille paljon ankaramman rangaistuksen -
kuin syyllisyyden myöntäminen,
se rikkoo perustuslakia.
Minusta yhtä pitkät tuomiot Trinidadille ja Chucky Phillipsille -
olisivat olleet oikea ratkaisu.
On selvää, että tuomiosopimukset aiheuttavat eroja tuomioiden pituuksissa,
mutta heidän tuomioidensa ero on kaksinkertainen.
Tämä tapaus on selvästi -
epäoikeudenmukainen.
Olen Bill Walsh.
Olin Onondagan kunnanoikeuden tuomarina 11 vuotta.
TUOMARI WALSH HYVÄKSYI PHILLIPSIN SOPIMUKSEN
HÄN MYÖS TUOMITSI TRINIDADIN
Muistan, että Eduardo Trinidad oli oikeudessa melko pidättyväinen.
En muista, paljonko hän keskusteli asianajajansa kanssa,
mutta minusta tuntui, että hän oli kovapintainen mies.
Kuulin oikeudessa,
miten kylmä ja järjetön rikos oli ollut.
Se oli tarpeeton.
He olisivat voineet ottaa rahat ja häipyä mutteivät tehneet niin.
Herra Gordon otti heidät kyytiin,
vei heidät perille, teki kaiken tarvittavan -
ja sai takaraivoonsa luodista. Se oli järjetöntä.
Jos Trinidad olisi myöntänyt syyllisyytensä,
hän olisi varmaan saanut pienemmän tuomion,
koska hän ei olisi voinut vedota siitä.
Kaksi muuta myönsivät syyllisyytensä.
Hän olisi ollut kolmas, ja perhe olisi saanut rauhan.
Heidän ei olisi tarvinnut kokea sitä uudelleen.
Se vahingoitti perhettä.
Heidän kasvoillaan näkynyt tuska oli sydäntäsärkevää.
Hän olisi voinut säästää heidät siltä muttei tehnyt niin.
Hän sai oikean rangaistuksen eli lain säätämän maksimituomion.
Hän sai maksimituomion murhasta -
eli 25 vuodesta elinkautiseen.
Hän sai lisäksi 15 vuotta aseen rikollisesta hallussapidosta.
Yhdistin tuomiot toisiinsa.
Se oli aika iso tuomio.
Päätökseni perustui siihen, mitä kuulin oikeudessa.
Jos ottaa riskin eikä onnistu,
joutuu maksamaan siitä.
Chucky sai 20 vuotta ja minä 40 vuodesta elinkautiseen.
Se ei ole reilua.
Elämäni on tuhoutunut.
Olisin ollut lasteni kanssa, yrittänyt nauttia elämästä -
ja antaa heille, mitä minulla ei ollut.
Vanhemmat.
Olisin yrittänyt antaa sen heille, rikkoa kierteen -
ja parantaa omaa elämääni -
ja perheemme elämää.
Pääsen ehdonalaiseen aikaisintaan vuonna 2047.
Olen silloin noin 70-vuotias.
Koko elämäni menee hukkaan.
Silloin ei voi huolehtia mistään. Mitä voin tehdä?
Oli mielenkiintoista kuunnella häntä.
Tämä oli ensimmäinen kerta, kun kuulin hänestä,
mutta…
Odottaisin varmaan -
samanlaista puhetta jokaiselta tuomitsemaltani syytetyltä,
joka joutui vankilaan valamiesten todettua hänet syylliseksi.
Hän vannoo syyttömyyttään, mikä ei ole yllättävää,
mutta Trinidad päätti mennä oikeuteen.
Valamiehistö totesi hänet syylliseksi, ja hän sai oikean tuomion.
Hän ansaitsee olla vankilassa.
Ampumista ei olisi tapahtunut,
jos Trinidad ei olisi antanut asetta Phillipsille.
Ilman sitä murhaa ei olisi tapahtunut -
eikä kumpikaan heistä olisi joutunut murhasyytteeseen.
Se olisi ollut pelkkä ryöstö, mutta hän päätti -
auttaa Phillipsiä viemään toisen hengen -
ja on yhtä syyllinen kuin ampuja.
Olen täysin tyytyväinen tuomioihin.
NELJÄ KUUKAUTTA HAASTATTELUNSA JÄLKEEN
EDUARDO TRINIDAD SUOSTUI VASTAAMAAN LISÄKYSYMYKSIIN TAPAUKSESTA
Päätin taistella oikeuksieni puolesta.
Kaikilla on se oikeus.
Järjestelmä on rikki.
He tekevät aina näin kaltaisilleni ihmisille.
Koko ajan. Aina.
Siitä pitää puhua.
Hän palasi taksiin ja kertomansa mukaan -
aikoi auttaa tutkimaan kuskin taskut.
Mutta taksikuski ja tapahtumapaikka olivat liian verisiä.
Ei kyse ollut taskujen tutkimisesta.
Olin huolissani tapahtuneesta.
Juoksin takaisin.
Halusin auttaa häntä, jos paikalla ei olisi ollut ketään,
mutta hän oli poissa.
Luulin, että kaikki oli hyvin eikä ollut käynyt huonosti.
Sitten näin uutiset.
Silloin sydämeni särkyi.
Ase oli Trinidadin. Hän toi sen Uticasta.
Se oli hänen elämäntyylinsä.
En tiedä, oliko se suojelua varten vai vain osa hänen elämäntyyliään.
Ei. Minä tulin Uticasta -
mutten aseen kanssa. Se oli jo siellä.
Se ei liity minuun.
Trinidadin tuomio 40 vuodesta elinkautiseen oli uskomaton.
Se osoittaa, että oikeusjärjestelmä on epäoikeudenmukainen.
Se ei ollut reilua.
Tulin vain katsomaan vastasyntynyttä poikaani.
Tulin hänen takiaan.
En päässyt hänen luokseen.
Tarkoitan…
Monet uskovat minun valehdelleen -
tai jotain vastaavaa.
Tulin vain juhlimaan poikani syntymää ja pitelemään häntä.
Halusin tehdä jotain, mitä isäni ei tehnyt.
Ja…
Minä -
en saanut siihen tilaisuutta. Onneni ei riittänyt.
Olen jo tuhonnut kymmenen vuotta elämästäni.
Onko tämä oikeutta?
TIMOTHY GORDONIN PERHE KIELTÄYTYI OSALLISTUMASTA DOKUMENTTIIN
Tekstitys: Petri Nauha